เปลี่ยนวิถีชีวิตเพื่อเพิ่มพลังงาน กินดื่มเพิ่มพลังงาน มองหาการรักษาทางแพทย์สำหรับอาการเหน็ดเหนื่อย ใช้ตัวช่วยเพิ่มพลังงานในทันที
เหตุผลทั่วไปว่าทำไมผู้คนถึงได้เหน็ดเหนื่อยอ่อนเพลียในระหว่างวันกันนักก็คือว่าคืนก่อนหน้านั้นไม่ได้หลับเต็มอิ่มนั่นเอง การไม่ได้นอนอย่างมีคุณภาพสามารถนำไปสู่อาการล้าและเหน็ดเหนื่อยได้ ผู้ใหญ่ที่ร่างกายแข็งแรงส่วนมากต้องการเวลานอนหลับโดยเฉลี่ยคืนละแปดชั่วโมง  ทำให้ห้องนอนเงียบและมืดที่สุดเท่าที่จะทำได้เพื่อจะได้หลับลึก พยายามทำให้ห้องเย็นและหลีกเลี่ยงอุปกรณ์เครื่องใช้ไฟฟ้า (รวมไปถึงโทรศัพท์มือถือ) ก่อนนอน ชาวอเมริกันอย่างน้อย 40% ต้องรู้สึกอ่อนเพลียในช่วงกลางวันหลายต่อหลายวันในรอบเดือนเนื่องมาจากพฤติกรรมการนอนที่ไร้คุณภาพ การงีบหลับ (หลับเอาแรงช่วงสั้นๆ) อาจช่วยให้คุณรู้สึกมีชีวิตชีวาและเพิ่มระดับพลังงานขึ้นมาได้ การงีบหลับสัก 20 – 30 นาทีในตอนกลางวันเป็นประโยชน์ต่อการเพิ่มความกระตือรือร้นและพัฒนาฝีมือการทำงานโดยไม่ทำให้คุณมึนศีรษะหรือไปตาสว่างนอนไม่หลับในตอนกลางคืน การหาสถานที่แอบงีบหลับในที่ทำงานอาจเป็นความท้าทาย แต่ลองคิดรีบทานมื้อเที่ยงเร็วๆ แล้วมาแอบหลับในรถ (ถ้าคุณขับไปทำงาน) ก็ได้   ให้แน่ใจว่าเจ้านายและเพื่อนร่วมงานรู้ในเจตนาเรื่องการงีบเอาแรงนี้ และไม่คิดไปเองว่าคุณก็แค่ขี้เกียจ ลองดื่มกาแฟหรือชาสักถ้วยหลังจากตื่นจากการงีบหลับเพื่อเพิ่มประสิทธิภาพของการได้งีบหลับเพิ่มขึ้นไปอีก การออกกำลังกายแบบใช้แรงอย่างหนักอาจทำให้อ่อนเพลีย แต่การออกกำลังกายแบบคาร์ดิโอวาสคูลาร์เป็นประจำ (อย่างเช่นการเดินไวๆ) สัก 30 – 60 นาทีต่อวันจะช่วยให้มีออกซิเจนและสารอาหารเข้าไปในเนื้อเยื่อมากขึ้นและจะช่วยให้หัวใจกับปอดทำงานได้ดีขึ้น  การออกกำลังกายแบบคาร์ดิโอวาสคูลาร์เป็นประจำยังช่วยพัฒนาอารมณ์ (และอารมณ์ทางเพศ!) และทำให้หลับได้ดีขึ้น ซึ่งจะยิ่งส่งผลต่อการมีระดับพลังงานสูงเป็นสองต่อ นอกเหนือจากการเดินเร็วแล้ว การออกกำลังกายที่ดีอื่นๆ ยังรวมไปถึงการว่ายน้ำ การปั่นจักรยาน และการวิ่ง ชาเขียวมีคาเฟอีน ซึ่งเป็นเหตุผลว่าทำไมมันถึงช่วยให้กระปรี้กระเปร่า ทว่าที่มันแตกต่างจากกาแฟก็คือ ชาเขียวยังอาจลดอัตราเสี่ยงของการเป็นลม ความดันโลหิตสูง ซึมเศร้า หัวใจวาย และโรคเบาหวานได้ด้วย ลองดื่มชาเขียวสักถ้วยเพื่อเพิ่มพลังงาน จำกัดตัวคุณเองให้รับปริมาณคาเฟอีนไม่เกินวันละ 400 มิลลิกรัม จำไว้ในใจว่าเครื่องดื่มคาเฟอีนต่างชนิดกันจะมีปริมาณคาเฟอีนแตกต่างกันไปด้วย เช่น กาแฟอาจมีคาเฟอีนระหว่าง 60 ถึง 150 มิลลิกรัมต่อถ้วย ในขณะที่ชาอาจมีอยู่ราว 40 ถึง 80 มิลลิกรัม หลายคนไม่ได้ดื่มน้ำมากพอตลอดทั้งวัน ซึ่งนำไปสู่การมีพลังงานต่ำ ตั้งเป้าว่าต้องดื่มน้ำในแก้วปริมาตร 8 ออนซ์สักแปดแก้วในแต่ละวัน แต่จงดื่มมากขึ้นในระหว่างการออกกำลังกาย เช่น คุณควรดื่มน้ำสักแก้วก่อนและหลังการออกกำลังกาย หากคุณออกกำลังกายนานเกิน 30 นาที ก็ควรจิบน้ำในระหว่างการออกกำลังกายด้วย น้ำตาลจากธรรมชาติบางอย่างมีความสำคัญต่อการทำงานโดยปกติของสมอง แต่การได้รับน้ำตาลแปรรูปและเข้มข้นมากเกินไป (อย่างในลูกอม คุกกี้ หรือน้ำอัดลม) จะทำให้ระดับน้ำตาลในเลือดพุ่งพรวด อาหารหวานอาจเพิ่มพลังงานให้คุณในระยะสั้นก็จริง แต่มันจะตามมาด้วยอาการเซื่องซึม ตัวเลือกของอาหารว่างที่ดีคือ:  ขนมปังโฮลวีทปิ้งทาเนยถั่ว ผลไม้สักชิ้น แครอทผ่าเป็นแท่งสักกำมือพร้อมฮัมมุสไว้จิ้มสักหนึ่งช้อนโต๊ะ การรับประทานอาหารเช้าที่มีคุณค่าทางโภชนาการจะทำให้คุณตื่นตัว กระตุ้นการทำงานของระบบเผาผลาญ และป้องกันไม่ให้คุณเกิดอาการโหยน้ำตาลในตอนบ่าย ให้มองข้ามโดนัทและซีเรียลหวานๆ ตัวเลือกที่เข้าท่ากว่าคือ:  ขนมปังโฮลเกรน โอ๊ตมีล ไข่ ผลไม้ โยเกิร์ต เนยถั่ว การรับประทานอาหารและอาหารว่างที่มีโปรตีนสูงจะช่วยให้คุณมีระดับพลังงานสูงเป็นเวลานาน อาหารที่อุดมด้วยโปรตีนจะช่วยให้ร่างกายมีกรดอะมีโนไปซ่อมแซมและสร้างเนื้อเยื่อ แหล่งโปรตีนสำคัญได้แก่:  สัตว์ปีก ปลา เนื้อแดงไขมันน้อย ไข่ ถั่ว ผลิตภัณฑ์จากนม (น้ำนม, โยเกิร์ต, เนยแข็ง) เต้าหู้ ถ้าหากระดับพลังงานของคุณไม่ได้มีการพัฒนาเพิ่มขึ้นเลย ให้นัดแพทย์เพื่อตรวจระดับน้ำตาลในเลือด โรคเบาหวานนั้นเป็นผลมาจากการมีระดับกลูโคสในเลือดสูงอย่างเรื้อรังอันเนื่องมาจากการขาดอินซูลินหรือเกิดการดื้ออินซูลิน ร่างกายคุณต้องการอินซูลินเพื่อนำกลูโคสเข้าไปสู่เซลล์เพื่อจะได้สร้างโมเลกุลพลังงาน (ATP)  อาการทั่วไปของโรคเบาหวานคือรู้สึกเมื่อยล้าในเวลากลางวันโดยไม่อาจบรรเทาลงได้แม้จะนอนหลับ ออกกำลังกาย หรือรับประทานอาหารที่มีประโยชน์ อาการขาดน้ำจากการต้องปัสสาวะบ่อยเกินไปก็เป็นเรื่องปกติสำหรับคนเป็นโรคเบาหวาน ซึ่งมีผลทำให้เกิดอ่อนเพลียเช่นกัน ตามที่ได้บอกข้างต้น อาการของโรคเบาหวานอื่นๆ ยังรวมไปถึงการที่น้ำหนักตัวลดลง สับสน (ความคิดไม่แจ่มใส) มองภาพเบลอ และมีลมหายใจกลิ่นหวาน อีกสาเหตุที่พบทั่วไปของอาการอ่อนเพลียเมื่อยล้าก็คือการมีฮอร์โมนไม่สมดุล ต่อมในร่างกายซึ่งทำหน้าที่ผลิตฮอร์โมนนั้นหลายต่อมมีผลต่อระบบเผาผลาญอาหาร การสร้างพลังงานและอารมณ์ แพทย์อาจส่งคุณไปทำการตรวจเลือดซึ่งจะวัดฮอร์โมนและสารประกอบอื่นที่ต่อมเหล่านี้ผลิตขึ้นมา  ไฮโปไทรอยด์ (Hypothyroidism) หรือภาวะต่อมไทรอยด์ทำงานต่ำเป็นสาเหตุโดยทั่วไปอีกอย่างหนึ่งของการรู้สึกเมื่อยล้าเรื้อรัง โดยเฉพาะในผู้หญิง  ภาวะต่อมหมวกไตอ่อนล้า (Adrenal fatigue) สามารถเกิดขึ้นได้จากการมีความเครียดสะสม การบริโภคคาเฟอีนจำนวนมาก และ/หรือการใช้ยามากเกินไป อาการโดยทั่วไปของภาวะต่อมหมวกไตล้าคือรู้สึกอ่อนเพลีย ไร้เรี่ยวแรง กระวนกระวาย และนอนไม่หลับ  ภาวะหมดประจำเดือน (Menopause) มักจะนำไปสู่การขาดเรี่ยวแรง เห็นแสงวูบวาบ นอนไม่หลับ และปัญหาทางอารมณ์ มันเกิดขึ้นโดยธรรมชาติจากการผลิตฮอร์โมนเจริญพันธุ์ที่ลดน้อยลงในสตรี (เอสโตรเจนกับโปรเจสเตอโรน) แต่โรคและอาการจำเพาะบางอย่างอาจกระตุ้นให้เกิดภาวะนี้ก่อนวัยอันควรได้ อาการหลักของโรคโลหิตจางคือรู้สึกอ่อนเพลียไร้เรี่ยวแรง ภาวะโลหิตจางเกิดขึ้นเมื่อร่างกายของคุณมีเม็ดเลือดที่แข็งแรงไม่เพียงพอที่จะทำหน้าที่ได้ตามปกติ ภาวะโลหิตจางอาจเกิดจากการขาดธาตุเหล็ก การขาดวิตามิน โรคเรื้อรัง (อย่างเช่นโรคทางเดินอาหารอักเสบโครห์นหรือโรคไขข้ออักเสบรูมาทอยด์) หรือปัจจัยอื่นๆ อีกหลายอย่าง ฉะนั้นจึงเป็นเรื่องสำคัญที่คุณต้องพบแพทย์หากมีอาการอ่อนเพลียอยู่ตลอด ถ้าคุณเหนื่อยอ่อนอยู่เป็นประจำแต่ผลการตรวจชี้ว่าคุณนั้นแข็งแรงดีทุกอย่าง คุณอาจต้องดูที่สุขภาพจิตของตนเองแทน ทั้งความซึมเศร้าหรือความกังวลใจสามารถทำให้รู้สึกอ่อนเพลียได้  สัญญาณและอาการบางอย่างของโรคซึมเศร้าคือ: รู้สึกสิ้นหวัง ว่างเปล่า หรือไร้ค่า ยากที่จะควบคุมสมาธิ สูญเสียความสนใจในกิจกรรมที่เคยชอบ มีความคิดเชิงลบที่ควบคุมไม่ได้ หันไปดื่มแอลกอฮอล์หรือใช้ยาและมีพฤติกรรมเสี่ยงอื่นๆ  สัญญาณและอาการบางอย่างของอาการกังวลใจคือ: รู้สึกกลัดกลุ้มใจอยู่ตลอดเวลา ตึงเครียด หลีกเลี่ยงสถานการณ์และกิจกรรมทั่วไปที่อาจทำให้รู้สึกกังวลใจ (อย่างเช่นการเข้าสังคม) มีความรู้สึกกลัวที่ไร้เหตุผลและควบคุมไม่ได้ มีความรู้สึกว่าทุกอย่างจะต้องแย่หรือเรื่องแย่ๆ กำลังจะเกิดขึ้น  หากคุณคิดว่าตนเองอาจมีอาการของโรคซึมเศร้าและ/หรือกังวลใจ ปรึกษาแพทย์ให้แนะนำนักบำบัดเพื่อช่วยคุณเอาชนะประเด็นเหล่านี้ หรือนักจิตเวชที่สามารถประเมินสุขภาพจิตและสั่งจ่ายยาลดอาการซึมเศร้าหรือยาลดความกังวลก็ได้ หากคุณมีน้ำหนักเกินปกติหรือมีรูปร่างอ้วน การลดน้ำหนักอาจมีผลในเชิงบวกมากที่สุดสำหรับการสร้างความกระปรี้กระเปร่าในระหว่างวันก็ได้ การลดน้ำหนักจะช่วยพัฒนาสุขภาพกายให้แข็งแรงขึ้น เพิ่มความกระปรี้กระเปร่า ความกระฉับกระเฉง อารมณ์และความมั่นใจในตนเอง คลินิกลดน้ำหนักอาจช่วยกระตุ้นและสอนคุณที่จะควบคุมอาหารโดยรับประทานผักและผลไม้สด เนื้อที่มีไขมันต่ำ และโฮลเกรนเพิ่มมากขึ้น ในขณะที่จะลดพลังงานจากน้ำตาลอันเปล่าประโยชน์ลง  การควบคุมอาหารเมื่อผนึกเข้ากับการออกกำลังกายเพิ่มขึ้นจะช่วยเร่งกระบวนการลดน้ำหนักได้ไวขึ้น กุญแจสู่การลดน้ำหนักคือการลดแคลอรี่ในแต่ละวัน (ไม่ควรเกิน 2,500 ถ้าคุณเป็นผู้ชายและ 2,000 ถ้าคุณเป็นผู้หญิง) และเพิ่มการออกกำลังกายแบบคาร์ดิโอวาสคูลาร์ที่เผาผลาญไขมันอยู่เป็นประจำ (แม้กระทั่งแค่การเดินเป็นเวลา 30 นาทีทุกวัน) การลดน้ำหนักยังช่วยลดความเสี่ยงที่จะเป็นโรคเบาหวานประเภท 2 กับโรคหัวใจและหลอดเลือด ซึ่งมีส่วนทำให้รู้สึกเหนื่อยและอ่อนเพลีย การทำโยคะอาจช่วยเพิ่มระดับพลังงานของคุณได้ ลองทำท่าที่เรียกพลังงานอย่างท่าสุนัขยืดลง (downward dog), ท่างู (cobra pose), หรือท่าสะพาน (bridge pose) แม้กระทั่งการทำท่าพื้นฐานอย่างยืดตัวไปข้างหน้าที่ทำได้ทันทีก็อาจช่วยเพิ่มความกระปรี้กระเปร่าได้เช่นกัน  การทำท่าโค้งมาข้างหน้านั้น ให้เริ่มด้วยการยืนแยกขาให้ห่างกันประมาณช่วงไหล่ ก้มศีรษะลง จากนั้นก้มลงไปยังหัวแม่เท้า เอื้อมให้ถึงหัวแม่เท้า แต่ให้ก้มให้สุดเท่าที่คุณยังรู้สึกไม่ฝืนตัว ทิ้งแขนให้ห้อยและค้างอยู่ในท่านั้นสักสองสามนาที ยังคงหายใจปกติ จากนั้น ค่อยๆ ยกร่างขึ้นกลับมาสู่ท่ายืน การสูดหายใจช้าๆ ลึกๆ สามารถช่วยเพิ่มระดับพลังงานและช่วยให้รู้สึกตื่นตัวขึ้นกว่าเดิม  ลองนั่งหรือเอนกายลงแล้วหายใจเข้าช้าๆ ทางจมูกและหายใจออกทางปาก นับถึงห้าในขณะที่กำลังหายใจเข้า และนับถึงห้าในขณะที่กำลังหายใจออก ตรวจดูท่วงท่าของคุณอยู่เรื่อยๆ ให้แน่ใจว่าคุณยืนลำตัวเชิดตรงการเคลื่อนไหวของร่างกายนั้นสัมพันธ์กับภาวะจิตใจ ดังนั้นการวางท่วงท่าให้ร่างกายอยู่ในท่าที่แสดงพลังงานออกมาจึงส่งสัญญาณไปยังสมองว่าคุณนั้นกำลังตื่นตัวไปด้วยพลัง  ให้แน่ใจว่าแผ่นหลังตั้งตรงและไหล่ยกไปทางหลังเล็กน้อย ปรับท่วงท่าให้ถูกต้องทุกครั้งที่คุณสังเกตเห็นตัวเองยืนห่อไหล่ การร้องเพลงจังหวะเร็วๆ ที่คุณชอบดังๆ อาจช่วยทำให้กระปรี้กระเปร่าภายในไม่กี่นาที ถ้าคุณต้องการเพิ่มพลังงานอย่างฉับไว หาเพลงโปรดแล้วร้องออกมาดังๆ เลย ลองขยับเต้นระหว่างที่ร้องเพลงเพื่อเพิ่มพลังงานขึ้นไปอีก การเดินสามารถเพิ่มความกระชุ่มกระชวยได้เช่นกัน ลองมุ่งหน้าออกไปเดินเล่นรอบตึกหรือแค่เดินวนรอบบ้านสัก 10 ถึง 15 นาทีเวลาที่ต้องการเพิ่มพลังงาน  ลองฟังเพลงมันๆ ด้วยหูฟังในขณะเดินจะช่วยเพิ่มพลังงานในการเดิน แสงแดดสามารถทำให้คุณตื่นตัวและช่วยให้รู้สึกกระปรี้กระเปร่ามากขึ้นในเวลาที่รู้สึกอ่อนเพลีย ลองออกไปข้างนอกตอนแดดออกและนั่งอาบแดดสัก 10 ถึง 15 นาทีหรือนั่งใกล้หน้าต่างที่มีแดดส่องสักพักหนึ่ง อย่าตากแดดเกินกว่า 15 นาทีโดยไม่ได้ทาครีมกันแดด มิเช่นนั้นผิวอาจแสบร้อนได้
นอนหลับได้เต็มอิ่มและมีคุณภาพ. งีบหลับสั้นๆ ระหว่างวัน. ออกกำลังกายมากขึ้น. ดื่มชาเขียวสักถ้วย. ดื่มน้ำให้เพียงพออยู่ตลอด. เลือกคาร์โบไฮเดรตเชิงซ้อนที่มีน้ำตาลต่ำแทนที่ขนมขบเคี้ยวรสหวาน. รับประทานมื้อเช้าทุกวัน. เลือกอาหารที่มีโปรตีนสูง. ปรึกษาแพทย์เรื่องโรคเบาหวาน. ปรึกษาแพทย์เรื่องความไม่สมดุลของฮอร์โมน. เข้าตรวจว่าคุณมีภาวะโลหิตจางหรือไม่. ลองพิจารณาดูว่าความซึมเศร้าหรือความกังวลใจเป็นสาเหตุของอาการเมื่อยล้าหรือไม่. ศึกษาข้อมูลคลินิกลดน้ำหนัก. ทำท่าโยคะ. หายใจลึกๆ. ยืนลำตัวตรง. ร้องอะไรสักอย่าง. ออกไปเดินเล่น. ออกไปข้างนอกในวันฟ้าใส.
https://www.wikihow.com/Get-Energy-if-You%27re-Tired https://www.wikihow.com/Get-Energy-if-You%27re-Tired https://www.wikihow.com/Get-Energy-if-You%27re-Tired https://www.wikihow.com/Get-Energy-if-You%27re-Tired
Making Lifestyle Changes to Boost Energy Eating and Drinking for Energy Seeking Medical Attention for Tiredness Using Instant Energy Boosters